**Per-Ola Ljung** (s. 7. marraskuuta 1967) on ruotsalainen jalkapallovalmentaja ja entinen puolustaja. Tammikuusta 2023 lähtien hän on toiminut Trelleborgin päävalmentajana.

Ura
---

Ljung pelasi urallaan puolustajana. Hän aloitti pelaajauransa IFK Hässleholmissa, josta siirtyi Helsingborgiin kaudeksi 1988. Ljung edusti Helsingborgia 11 vuoden ajan ja oli mukana joukkueen nousussa Ruotsin kolmannelta sarjatasolta aina Allsvenskaniin saakka. Hän pelasi kevätkaudella 1998/99 lainalla Watfordissa ja siirtyi kaudeksi 2000 Landskrona BoISiin. Ljung lopetti pelaajauransa kauden 2002 jälkeen.

Pelaajauransa jälkeen Ljung siirtyi valmentajaksi. Hän aloitti valmennusuransa vuonna 2004 Ruotsin 5. divisioonan Tornsissa. Lokakuussa 2005 hän teki sopimuksen 2. divisioonan Helsingborgs Södran kanssa. Hän valmensi joukkuetta kauden 2006 ajan, kunnes palasi pelaajaurallaan edustamaansa Helsingborg IF:n organisaatioon. Ljung toimi Helsingborgissa apuvalmentajana vuosina 2007–2012 ja oli mukana voittamassa Ruotsin mestaruutta kaudella 2011. Kesäkuussa 2012 hän siirtyi Örebron päävalmentajaksi.

Ljung ei onnistunut pelastamaan Örebroa putoamiselta Allsvenskanista, mutta jatkoi joukkueen valmentajana ja nosti sen takaisin pääsarjaan jo kauden 2013 päätteeksi. Keväällä 2014 hän teki seuran kanssa kolmivuotisen jatkosopimuksen ja otti hoitaakseen päävalmentajan tehtävien rinnalla myös seuran urheilutoimenjohtajan tehtävät. Hän jätti Örebron kuitenkin jo kesällä 2014 ja siirtyi GAISin päävalmentajaksi. Hän sai potkut seurasta kauden 2015 lopussa, kun GAIS oli juuttunut putoamisviivan alapuolelle ja Superettania oli pelaamatta enää kolme kierrosta.

GAIS-potkujensa jälkeen Ljung oli sivussa valmennustehtävistä reilun vuoden, kunnes vuoden 2017 alussa palasi Superettaniin pudonneen Helsingborgin päävalmentajaksi. Kaudella 2018 hän luotsasi joukkueen Superettanin voittoon ja näin Helsingborg palasi pääsarjatasolle kaudeksi 2019. Kaudella 2019 Helsingborg ajautui putoamiskamppailuun ja Ljung sai potkut seurasta kesäkuuss 2019.

Helsingborgista saamiensa potkujen jälkeen hän toimi Trelleborgin pelaajatarkkailijana. Tammikuussa 2023 hän palasi valmennustehtäviin, kun hänestä tuli Trelleborgin päävalmentaja.

Lähteet
-------

1. ↑  Per-Ola Ljung Transfermarkt. Viitattu 17.1.2023. (saksaksi)
2. ↑   Playmakerstats. Viitattu 17.1.2023 (englanniksi)
3. ↑  PeO Ljung tar över i Södra HD.se. Julkaistu 5.10.2005. Viitattu 17.1.2023. (ruotsiksi)
4. 1 2  Per-Ola Ljung ny tränare i Helsingborg Expressen. Julkaistu 27.11.2016. Viitattu 17.1.2023. (ruotsiksi)
5. ↑  Örebro sparkar Boström - HIF-assistenten tar över Nyheter24.se. Julkaistu 8.6.2012. Viitattu 17.1.2023. (ruotsiksi)
6. ↑  Peo Ljung förlänger – och blir fotbollschef Nerikes Allehanda. Julkaistu 27.3.2014. Viitattu 17.1.2023. (ruotsiksi)
7. ↑  BEKRÄFTAT: Peo Ljung ny tränare i GAIS Svenskafans.com. Julkaistu 13.6.2014. Viitattu 17.1.2023. (ruotsiksi)
8. ↑  Gais sparkade tränare: "Det här pusslet blev för svårt" Fotbollskanalen. Viitattu 17.1.2023. (ruotsiksi)
9. ↑  Helsingborgs IF klart för Allsvenskan 2019 Allsvenskan. Julkaistu 26.10.2018. Viitattu 17.1.2023. (ruotsiksi)
10. ↑  Per-Ola Ljung sparkas av Helsingborg Aftonbladet. Julkaistu 15.6.2019. Viitattu 17.1.2023. (ruotsiksi)
11. ↑  Per-Ola Ljung ny huvudtränare för Trelleborgs FF (Arkistoitu – Internet Archive) Trelleborgs FF. Julkaistu 15.12.2022. Viitattu 17.1.2023. (ruotsiksi)

  


|  |  |  |
| --- | --- | --- |
| Edeltäjä:**Sixten Boström** | **Örebro SK:n päävalmentaja**6/2012–6/2014 | Seuraaja:**Alexander Axén** |

|  |  |  |
| --- | --- | --- |
| Edeltäjä:**Henrik Larsson** | **Helsingborgs IF:n päävalmentaja**2017–6/2019 | Seuraaja:**Henrik Larsson** |

|  |  |  |
| --- | --- | --- |
| Edeltäjä:**Kristian Haynes** | **Trelleborgs FF:n päävalmentaja**2023– | Seuraaja:**–** |